Burton-upon-Trent
Store norske leksikon,Geografi,Verdens geografi,Europa,Storbritannia og Nord-Irlands geografi
Burton-upon-Trent er en by i Storbritannia, England, i grevskapet Staffordshire, ved elven Trent. Byen ligger 15 kilometer sørvest for Derby og har 43 784 innbyggere i 2011. Hele byområdet har 72 299 innbyggere.
Burton-upon-Trent er helt siden 1700-tallet kjent for ølbrygging, og nyter godt av et grunnvann som er godt egnet til formålet. Det har vært et stort antall bryggerier i byen, men etter oppkjøp og fusjoner er bare Coors, Marston's og Burton Bridge Brewery igjen av de store, i tillegg til et antall nyere mikrobryggerier.Industrien ellers i Burton-upon-Trent omfatter støperier og mekaniske verksteder, samt fremstilling av gummivarer og næringsmidler. Byen har et bryggerimuseum som den største turistattraksjonen.I Burton-upon-Trent finnes rester av et benediktinerkloster som ble grunnlagt i 1002. Broen over Trent skriver seg fra slutten av det 12. århundre. Les mer i Store norske leksikon Staffordshire Storbritannia